钦定古今图书集成/明伦汇编/氏族典/第523卷 > 薛侃
## 钦定古今图书集成/明伦汇编/氏族典/第523卷 > 薛侃

按《万姓统谱》：“侃字尚谦，俊之弟。天资颖悟，未第时，父
病革，侃辄尝粪。登正德丁丑年进士，授行人。尝师事
阳明。及归，结庐全山之麓，潮士多从之。为闾里筑堰
修河，实多利益。既迁司正，疏请陆象山、陈白沙从祀
学宫，未允。又以早定皇储，疏上。越日有旨廷鞫，侃惟
自引咎，不诬一人。竟坐落职归田，居中离山，讲学自”
娱，终年六十。